钦定古今图书集成/明伦汇编/氏族典/第349卷 > 《廖用贤尚友录》 > 丘迟
## 钦定古今图书集成/明伦汇编/氏族典/第349卷 > 《廖用贤尚友录》 > 丘迟

按《梁书丘迟传》，“迟字希范，吴兴乌程人也。父灵鞠，仕
齐，官至太中大夫。迟八岁便属文。及长，州辟从事，举
秀才，除太学博士，迁大司马行参军，遭父忧去职。服
阕，除西中郎参军，累迁殿中郎，以母忧去职。服除，复
为殿中郎，迁车骑录事参军。高祖平京邑，霸府开，引
为骠骑主簿。及践阼，拜散骑侍郎，俄迁中书侍郎，领”
吴兴邑中正。天监三年，出为永嘉太守，在郡不称职，
为有司所纠，高祖爱其才，寝其奏。四年，临川王宏北
伐，迟为谘议参军，领记室。还拜中书郎，迁司徒从事
中郎。七年，卒官。